**ERATA**

**LA APELUL DE SELECTIE AFERENT MASURII 411.121 SESIUNEA 4/2014-15.12.2014**

In Apelul de selectie pentru Masura 411.121 - ***“Modernizarea exploatatiilor agricole”*** sesiunea 4/2014-15.12.2014 publicat pe pagina de internet a ASOCIATIEI VALEA TUTOVEI SI ZELETINULUI [**www.vtz.ro**](http://www.galmoldoprut.ro) in data de 02/12/2014 a fost identificata o eroare privind versiunea Ghidului solicitantului (**versiunea 10 din noiembrie 2012**), aferent masurii si a Cererii de Finantare **(versiunea 5.7)** aferent masurii.

Ca urmare a Deciziei comitetului director nr.7 din data de 04.12.2014 Apelul de selectie sesiunea 4/2014-15.12.2014 se modifica astfel :

**<<**Documentele justificative pe care trebuie sa le depuna solicitantul odata cu depunerea proiectuluisunt in conformitate cu cerintele fisei masurii din PNDR si cuGhidul solicitantului in vigoare la momentul lansarii apelului de selectie (**GHIDUL SOLICITANTULUI M121\_V11 - mai 2014)**, aferente Masurii 121.

Anexa 1. **Cererea de finantare (versiunea 6.0-Mai 2014)** va fi insotita de documentele specificate in sectiunea E -Lista documentelor - specifice masurii, adeverinta eliberata de Asociatia Valea Tutovei si Zeletinului ca proiectul se incadreaza in obiectivele strategiei locale si declarația beneficiarului privind raportarea catre Asociatia Valea Tutovei și Zeletinului, a tuturor plaților ce vor fi efectuate de APDRP in cadrul proiectului selectat, conform modelului postat pe pagina web [**www.vtz.ro**](http://www.galmoldoprut.ro) **>>**

Prezenta erata va fi postata pe pagina de internet [**www.vtz.ro**](http://www.galmoldoprut.ro)impreuna cu Apelul de selectie corectat.

PRESEDINTE

LOGHIN LIVIU

**APEL SELECTIE**

**M411.121-4/2014-15.12.2014**

**Asociația Valea Tutovei și Zeletinului** anunta lansarea în **perioada 2 decembrie – 15 decembrie 2014** a celei de-a patra sesiuni de cereri de proiecte pentru **Măsura** **411.121 «Modernizarea exploatatiilor agricole»**

**Fondurile disponibile alocate *Masurii 411.121 “Modernizarea exploatatiilor agricole” : 168.034 euro***

**Suma maxima nerambursabila** care poate fi acordata pentru finantarea unui proiect este de maximum 200.000 euro.

Valoarea totala eligibila a unui proiect finantat prin AXA LEADER este de maximum 400.000 Euro (valoarea totala a proiectului, eligibila+neeligibila, poate depasi 400.000 euro), iar valoarea totala minima este de 5.000 Euro.

**Termenul limita de depunere a proiectelor este *15 decembrie 2014, ora 16,00***

**Depunerea proiectelor** se va face la sediul Asociatiei Valea Tutovei si Zeletinului, din sat Bacani, Comuna Bacani, judetul Vaslui, zilnic, de luni pana vineri, în intervalul orar 09:00 – 16:00.

Solicitantul de finantare trebuie sa îndeplineasca **cerintele de conformitate si eligibilitate** mentionate în Ghidul Solicitantului aferent Masurii 121 (versiunea 10 din noiembrie 2012), disponibil gratuit pe site-ul [**www.vtz.ro**](http://www.galmoldoprut.ro)**,** [**www.apdrp.ro**](http://www.apdrp.ro) **.**

**Documentele justificative pe care trebuie sa le depuna solicitantul odata cu depunerea proiectului** sunt in conformitate cu cerintele fisei masurii din PNDR si cuGhidul solicitantului in vigoare la momentul lansarii apelului de selectie (**GHIDUL SOLICITANTULUI M121\_V11 - mai 2014)**,), aferente Masurii 121.

Anexa 1. **Cerere de finantare (versiunea 6.0-Mai 2014)** va fi insotita de documentele specificate in sectiunea E -Lista documentelor - specifice masurii, adeverinta eliberata de Asociatia Valea Tutovei si Zeletinului ca proiectul se incadreaza in obiectivele strategiei locale si declarația beneficiarului privind raportarea catre Asociatia Valea Tutovei și Zeletinului, a tuturor plaților ce vor fi efectuate de APDRP in cadrul proiectului selectat, conform modelului postat pe pagina web [**www.vtz.ro**](http://www.galmoldoprut.ro)

**Beneficiarii măsurii** sunt fermieri definiţi conform PNDR ca fiind persoane fizice sau juridice, care practică în principal activităţi agricole - activitate principală conform Certificatului de Înregistrare eliberat de Oficiul Registrului Comerţului - a căror exploataţie este situată pe teritoriul ţării, are o dimensiune egală sau mai mare de 2 UDE, şi care este înregistrată în Registrul fermelor/Registrul agricol. Sunt exceptate de la sprijinul prin acestă măsură organizaţiile de producători din sectorul legume şi fructe pentru investiţii sprijinite prin Pilonul I.

Persoanele fizice neautorizate vor fi acceptate ca beneficiari potenţiali dacă se angajează să se autorizeze pâna la data încheierii contractului de finanaţare.

Grupurile de producători şi cooperativele pot fi beneficiari ai măsurii cu condiţia ca investiţiile realizate să deservească interesele propriilor membri.

Definirea categoriilor de beneficiari în funcţie de baza legală de înfiinţare, organizare şi funcţionare:

**-Persoana fizică**

**-Persoana fizică autorizată** (înfiinţată în baza legii 300/2004, cu modificările şi completările ulterioare sau înfiinţată în baza OUG nr. 44/16 aprilie 2008)

**-Intreprinderi individuale** (înfiinţate în baza OUG nr. 44/16 aprilie 2008)

**-Intreprinderi familiale** (înfiinţate în baza OUG nr. 44/16 aprilie 2008)

**-Asociaţie familială** (înfiinţată în baza legii 300/2004, cu modificările şi completările ulterioare)

-**Societate în nume colectiv** – SNC, **Societate în comandită** **simplă** – SCS, **Societate pe acţiuni** – SA, **Societate în comandită** **pe acţiuni** – SCA, **Societate cu răspundere limitată**- SRL (înfiinţate în baza Legii nr. 31/1990, cu modificările şi completările ulterioare)

**-Societate comercială** **cu capital integral privat (**înfiinţată în baza Legii nr. 15/1990, cu modificările şi completările ulterioare)

-**Societate agricol**a (înfiinţată în baza Legii nr. 36/1991);

-**Societate cooperativă** **agricolă** (înfiinţată în baza Legii nr. 1/2005);

-**Grup de producători** (recunoscut în baza Legii nr. 338/2005), doar cu condiţia ca investiţiile realizate să deservească interesele propriilor membri;

-**Cooperativă** **agricolă** (înfiinţată în baza Legii nr. 566/2004), doar cu condiţia ca investiţiile realizate să deservească interesele propriilor membri.

Beneficiarii măsurii, a căror cerere de finanţare a fost selectată, sunt eligibili în cadrul schemei de garantare pentru sectorul agricol cu finanţare din PNDR.

Un beneficiar care a îndeplinit condiţiile de eligibilitate şi de selecţie locală este considerat că îndeplineşte condiţiile prevăzute la art. 51 alin. 3 din Regulamentul (CE) nr. 1974/2006.

**Tipuri de investitii si cheltuieli eligibile:**

1. Construirea şi/sau modernizarea clădirilor utilizate pentru producţia agricolă la nivel de fermă, incluzând investiţiile pentru respectarea standardelor comunitare şi pe cele pentru protecţia mediului şi depozitarea îngrăşămintelor;

2. Construirea şi/sau modernizarea infrastructurii rutiere interne sau de acces din domeniul agricol, inclusiv utilităţi şi racorduri identificate ca necesare prin studiul de fezabilitate sau memoriul justificativ;

3. Construirea şi/sau modernizarea fermelor de taurine pentru producţia de lapte, ca de exemplu: echipamente pentru producerea de furaje, instalaţii de muls, linii tehnologice de prelucrare şi ambalare a produselor, dotări tehnice în scopul asigurării controlului calităţii la nivel de fermă, etc.;

4. Construirea şi/sau modernizarea serelor, inclusiv a centralelor termice şi instalaţiilor de irigat, asigurarea utilităţilor în vederea respectării condiţiilor de mediu;

5. Achiziţionarea sau achiziţionarea în leasing de tractoare noi, combine de recoltat, maşini, utilaje, instalaţii, echipamente şi accesorii, echipamente şi software specializate, identificate ca necesare prin studiul de fezabilitate sau memoriul justificativ;

6. Achiziţionarea sau achiziţionarea în leasing de noi mijloace de transport specializate, necesare activităţii de producţie, identificate ca necesare prin studiul de fezabilitate sau memoriul justificativ;

7. Înlocuirea plantaţiilor viticole din soiuri nobile ajunse la sfârşitul ciclului biologic de producţie (minim 40 ani) şi care nu sunt incluse în sistemul de restructurare / reconversie al plantaţiilor de viţă-de-vie sprijinit prin FEGA în cadrul OCP vin şi înfiinţarea plantaţiilor pentru struguri de masă;

8. Înfiinţarea plantaţiilor de pomi, arbuşti fructiferi şi căpşuni;

9. Înfiinţarea pepinierelor de viţă de vie, pomi fructiferi şi arbuşti, alţi arbori;

10. Investiţii pentru producerea şi utilizarea durabilă a energiei din surse regenerabile în cadrul fermei;

11. Investiţii pentru înfiinţarea de culturi de specii forestiere cu ciclu de producţie scurt şi regenerare pe cale vegetativă, în scopul producerii de energie regenerabilă;

12. Investiţii în apicultură, cu excepţia celor realizate prin Programul Naţional Apicol;

13. Investiţii pentru procesarea produselor agricole la nivelul fermei, cuprinzând echipamente pentru vânzarea acestora, inclusiv depozitare, răcire etc.;

14. Costurile generale ale proiectului, conform articolului nr. 55 din Regulamentul (CE) nr. 1974/2006, cum ar fi: taxe pentru arhitecţi, ingineri şi consultanţi, studii de fezabilitate, taxe pentru eliberarea certificatelor, avizelor şi autorizaţiilor necesare implementării proiectelor, aşa cum sunt ele menţionate în legislaţia naţională, achiziţionarea de patente şi licenţe (maxim 8% din valoarea totală eligibilă a proiectului, dacă proiectul prevede şi construcţii şi maxim 3% în cazul în care proiectul nu prevede realizarea construcţiilor);

15. Investiţii necesare adaptării exploataţiilor pentru agricultura ecologică;

16. Investiţii necesare realizării conformităţii cu standardele comunitare.

**Sunt considerate eligibile doar proiectele implementate pe teritoriul Valea Tutovei si Zeletinului.**

**Procedura de selecţie aplicată de Comitetul de Selecţie a GAL**

Dosarul cererii de finantare este depus la sediul **Asociației Valea Tutovei și Zeletinului**, unde vor fi verificate conformitatea si eligibilitatea proiectului.

După încheierea procesului de evaluare și selecție, Comitetul de Selecție va emite un Raport de Selecție Intermediar, care va fi publicat pe pagina de web [**www.vtz.ro**](http://www.galmoldoprut.ro). În baza acestuia, GAL va transmite rezultatele selecției către solicitanți.

Beneficiarii care au fost notificaţi de către GAL de faptul că proiectele acestora au fost declarate neeligibile sau nu au fost selectate pot depune contestaţii la sediul GAL.

Contestațiile pot fi depuse în termen de maximum 5 zile lucrătoare de la primirea notificării sau în maximum 10 zile lucrătoare de la publicarea pe pagina de web a GAL a Raportului. Contestaţiile primite vor fi analizate de către Comisia de Soluționare a Contestaţiilor.

Comitetul de Selecție va emite Raportul de selecție final, în care vor fi înscrise proiectele retrase, neeligibile, eligibile neselectate și eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție.

În Raportul de Selecție Final vor fi evidențiate proiectele declarate eligibile sau selectate în baza soluționării contestațiilor. GAL va publica pe pagina de web [**www.vtz.ro**](http://www.galmoldoprut.ro). Raportul de Selecție Final și va înștiința solicitanții asupra rezultatelor procesului de evaluare și selecție.

GAL poate exclude din flux etapa de raport intermediar și perioada de primire a contestațiilor și poate să elaboreze direct Raport de Selecție Final în situația în care nu există proiecte neeligibile sau proiecte eligibile și neselectate, deci cand valoarea totală a proiectelor eligibile este mai mică sau egală cu alocarea financiară a apelului de selecție respective, dat fiind ca nu există condiții care sa conduca la contestarea rezultatului procesului de evaluare și selecție).

În urma verificărilor de la nivelul structurilor APDRP a proiectelor selectate de GAL, APDRP va informa GAL despre rezultatul verificării conformității și eligibilității proiectelor. În cazul în care există proiecte selectate de GAL care au fost retrase de către solicitant, declarate neconforme sau neeligibile, în trei zile lucrătoare de la primirea informării, GAL va publica pe site-ul [**www.vtz.ro**](http://www.galmoldoprut.ro) și neeligibile de către APDRP și proiectele declarate eligibile de către ADPRP, care vor primi finanțare.

Componenta Comitetului de Selectie a Proiectelor - 7 membri din mediul rural, din care:

- 4 membri reprezentanti ai sectorului privat si ai societatii civile.

- 3 membri reprezentanti ai sectorului public.

**Descrierea criteriilor de selecţie**

Punctajul maxim acordat pentru fiecare criteriu este descris in tabelul de mai jos. Punctajul minim pe care trebuie să-l obtină un proiect pentru a fi selectat este de **15 puncte**.

Conform Regulamentului de Organizare si Functionare a Comitetului de selectie si a Comisiei de solutionare a contestatiilor publicat pe site-ul asociatiei, pentru proiectele aferente Măsurii 411.21 selecţia se desfăşoară distinct pentru cele două sectoare, vegetal şi animal în ordinea descrescătoare a punctajului de selecţie. În cazul proiectelor cu acelaşi punctaj, departajarea acestora, se face în funcţie de valoarea eligibilă a proiectului, exprimată în euro, în ordine crescătoare.

**SECTORUL VEGETAL**

|  |  |  |
| --- | --- | --- |
| Nr.  crt | **CRITERIUL** | **Documente care se verifica** |
| S1 | Exploatatii agricole care se adapteaza la standardele comunitare nou introduse  ACEST CRITERIU NU SE PUNCTEAZA  0 puncte |  |
| S2 | Criteriul de selectie nr. 2 cumulat pentru toate cele trei componente (sectoare prioritare, sisteme de irigatii si energie regenerabila) poate primi **maxim 20 de puncte:**  **-** Exploatatii din sectoarele prioritare, in ordinea de prioritati prezentata mai jos, **maxim 5 de puncte:**  (i) legume - **5**  (ii) pepiniere şi plantaţii de pomi şi arbuşti fructiferi, căpşunării; - **4**  (iii) pepiniere şi plantaţiile de viţă de vie pentru vin (cu excepţia restructurării/ reconversiei plantaţiilor de viţă de vie)şi struguri de masă; - **3**  (iv) culturi de câmp; - **2**  **-** Proiectele din sectorul vegetal de la prioritatile i, ii, iii, iv care au investiţii in sistemele de irigaţii vor primi punctaj suplimentar pentru acest criteriu de selectie de **5 puncte.** | 1, 10, 11  18.2 |
|  | **-** Proiectele din sectoarele prioritare care vor realiza investiţii în producerea şi utilizarea energiei regenerabile vor putea beneficia de un punctaj suplimentar de **10 puncte.**  *Materia primă folosită pentru obținerea energiei regenerabile trebuie să provină din ferma proprie iar energia obținută, inclusiv din alte surse regenerabile (solară, eoliană, termală și alte surse de același tip), să fie folosită exclusiv în cadrul fermei.* | 1 |
| S3 | **Exploatatii agricole de semisubzistenta**  Sunt exploatatiile care produc, in principal, pentru consumul propriu, dar care comercializeaza si o parte din productia realizata.  Dimensiunea economica a plantatiilor de semi-subzistenta poate varia intre 2 si 8 UDE.  Calculul aferent UDE, se va prezenta in cererea de finantare bazate pe informatiile din Studiul de fezabilitate/Memoriul justificativ. Elementele de calcul sunt prezentate in Ghidul solicitantului.  Categoriile de solicitanti care pot primi punctaj la acest criteriu de selectie sunt:  *- Persoana fizica*  - *Persoana fizica autorizata înfiintata în baza OUG nr. 44/ 16 aprilie 2008, cu*  *modificările și completările ulterioare;*  - *Întreprindere individuala înfiintata în baza OUG nr. 44/ 16 aprilie 2008, cu*  *modificările și completările ulterioare;*  **(3 dacă DA şi 0 dacă NU)** | 1, Cererea de finantare |
| S4 | Beneficiarul este, cu minim 6 luni înainte de lansarea sesiunii pentru care aplică,membru al unei forme asociative, sau forma asociativa, recunoscute conform legislatiei nationale în vigoare  Pentru verificarea acestui criteriu de selectie, solicitantul ataseaza la cererea de finantare documente prin care sa demonstreze ca acesta este:   * Membru al uneia din urmatoarele forme asociative,*:*   - *grup de producatori, constituit conform OG nr. 37 /2005, cu modificarile şi completările ulterioare/ grup de producători in sectorul legume și fructe, constituit conform HG nr.1078/2008 privind acordarea de sprijin financiar grupurilor de producători recunoscute preliminar și organizaţiilor de producători in sectorul fructe și legume ;*  - *societate cooperativa agricolă, constituită conform Legii nr. 1/2005 cu modificarile şi completările ulterioare;*  - *cooperativa agricolă, constituita conform Legii nr. 566/ 2004, cu modificarile și completarile ulterioare,*  - *organizaţie de îmbunătăţiri funciare, constituita conform Legii îmbunatatirilor funciare nr. 138/ 2004, cu modificarile și completările ulterioare.*  - *membri ai unei Organizatii Interprofesionale pentru Produsele Agroalimentare (OIPA). Solicitantul poate fi membru al unei organizații profesionale (asociații) din component unei OIPA*  *sau,*   * Solicitantul este constituit ca forma asociativa potrivit urmatoarelor reglementari:   - *societate agricolă, constituită conform Legii nr. 36/ 1991, cu modificările şi completările ulterioare sau*  - *întreprindere familială constituită conform OUG nr. 44/ 2008 cu modificari şi completări ulterioare, care aplică în nume propriu.*  **(10 dacă DA şi 0 dacă NU)** | 11, 15.2, 18.3 |
| S5 | **Exploatatii agricole care nu au mai beneficiat de sprijin SAPARD/ FEADR pentru acelasi tip de activitate**  **(10 dacă DA şi 0 dacă NU)** | 14 |
| S6 | **Exploatatii vegetale şi de cresterea animalelor in sistem ecologic**  Solicitantii trebuie sa ataseze in Cererea de finantare documente prin care demonstreaza ca exploatatia este inregistrata in sistemul de productie ecologica (perioada de conversie /certificate). De asemenea, trebuie sa descrie in Studiul de fezabilitate/Memoriul justificativ situatia in care se gaseste.  **(5 dacă DA şi 0 dacă NU)** | 1, 15.1 |
| S7 | **Proiectele care au si investitii pentru procesarea produselor agricole**  Beneficiarii trebuie sa demonstreze prin Studiul de fezabilitate/Memoriul justificativ ca cel putin 50% din materia prima procesata provine din ferma proprie.  **( 5 daca DA si 0 daca NU )** | 1, 8.1,11, |
| S8 | **Exploatatii agricole detinute de fermieri cu varsta sub 40 ani, la data depunerii proiectului**  *Categoriile de solicitanti carora li se poate acorda punctaj la acest criteriu de selectie sunt urmatoarele:*  *‐* ***persoană fizică autorizată*** *(constituita conform OUG nr.44/2008 cu modificarile şi completările ulterioare);*  *‐* ***intreprindere individuala*** *(constituita conform OUG nr.44/2008), cu modificările și completările ulterioare;*  *‐* ***asociat unic*** *persoană fizică (conform doc. 10) al unei societăţi cu răspundere limitată înfiinţate în conformitate cu Legea nr. 31/1990, cu modificările și completările ulterioare;*  -***persoana fizica****, care se angajeaza sa se constituie ca persoana fizica autorizata/intreprindere individuala pana la incheierea contractului de finantare (conform doc.18.1).*  **(15 dacă DA şi 0 dacă NU)** | 11,10 |
| S9 | **Exploatatii agricole aflate in zonele defavorizate** situate in:  ‐ alte zone cu handicap natural decât zona montana conform Listei Unitatilor Administrativ Teritoriale din România inclu*se în Zonele Semnificativ Defavorizate /* *Lista localitatilor din Zonele Defavorizate de Condiţii Naturale Specifice prezentate* *în anexa la Ghidul Solicitantului.*  **( 2 daca Da si 0 daca Nu)** | 1, 3, 4 |
|  | **TOTAL** | **70** |

**Criterii de selectie locale**

**SECTORUL VEGETAL**

|  |  |  |
| --- | --- | --- |
| Nr. | **CRITERIUL** | **Documente care se verifica** |
| SGAL1 | **Proiectul se incadrează în obiectivele strategiei locale**  Se acorda punctaj numai daca există, anexată, o adresa emisa de Asociatia Valea Tutovei si Zeletinului care sa confirme ca investitia se încadreaza în strategia de dezvoltare locală.  **15 dacă DA şi 0 dacă NU)**  Precizare: Acest criteriu se va puncta indiferent de categoria de beneficiar | 1,19 |
| SGAL2 | **Proiecte care prevăd acţiuni inovative**  **(5 dacă DA şi 0 dacă NU)** | 1 |
| SGAL3 | **Proiecte care prevăd acţiuni de protecţie a mediului**  **(10 dacă DA şi 0 dacă NU)** | 1, Cererea de finantare |
|  | **TOTAL** | ***30*** |

Pentru aceasta masura punctajul minim este de 15 puncte

SECTORUL DE CRESTERE A ANIMALELOR

|  |  |  |
| --- | --- | --- |
| Nr. | **CRITERIUL** | **Documente care se verifica** |
| S1 | Exploatatii agricole care se adapteaza la standardele comunitare nou introduse  ACEST CRITERIU NU SE PUNCTEAZA |  |
| S2 | Criteriul de selectie nr. 2 cumulat pentru cele doua componente (sectoare prioritare si energie regenerabila) poate primi **maxim 20 de puncte:**  - Exploatatii din sectoarele prioritare, in ordinea de prioritati prezentata mai jos, **maxim 10 de puncte:**  (i) porcine, din care:  -reproductie **- 10**;  -ingrasare – **8**  (ii) ovine si caprine – 10 puncte  (iii) pasari – 10 puncte  (iv) bovine pentru lapte – 10 puncte | 1, 10, 11  18.2 |
|  | **-** Proiectele din sectoarele prioritare care vor realiza investiţii **în producerea şi utilizarea energiei regenerabile** vor putea beneficia de un punctaj suplimentar de **10 puncte**.  *Materia primă folosită pentru obținerea energiei regenerabile trebuie să provină din ferma proprie iar energia obținută, inclusiv din alte surse regenerabile (solară, eoliană, termală și alte surse de același tip), să fie folosită exclusiv în cadrul fermei.*  **(10 dacă DA şi 0 dacă NU)** | 1 |
| S3 | **Exploatatii agricole de semisubzistenta**  Sunt exploatatiile care produc , in principal, pentru consumul propriu, dar care comercializeaza si o parte din productia realizata.  Dimensiunea economica a exploatatiilor de semi-subzistenta poate varia intre 2 si 8 UDE.  Calculul aferent UDE, se va prezenta in Studiul de fezabilitate/Memoriul justificativ. Elementele de calcul sunt prezentate in Ghidul solicitantului.  Categoriile de solicitanti care pot primi punctaj la acest criteriu de selectie sunt:  - Persoana fizica;  - Persoana fizica autorizata infiintata in baza OUG nr.44/16 aprilie 2008 cu modificarile si completarile ulterioare;  - Intreprindere individuala infiintata in baza OUG nr.44/16 aprilie 2008 cu modificarile si completarile ulterioare;  **(3 dacă DA şi 0 dacă NU)** | 1, Cererea de finantare |
| S4 | **Beneficiarul este cu minim 6 luni înainte de lansarea sesiunii pentru care aplică, membru al unei forme asociative, sau forma asociativa, recunoscute conform legislatiei nationale în vigoare**  Pentru verificarea acestui criteriu de selectie, solicitantul ataseaza la cererea de finantare documente prin care sa demonstreze ca acesta este:   * Membru al uneia din urmatoarele formele asociative:   -grup de producatori, constituit conform OG nr.37/2005, cu modificarile si completarile ulterioare;  -societate cooperativa agricola, constituita conform Legii nr.1/2005 cu modificarile si completarile ulterioare;  -cooperativa agricola, constituita conform Legii nr.566/2004 cu modificarile si completarile ulterioare;  -organizatie de imbunatatiri funciare, constituita conform Legii imbunatatirilor funciare nr.138/2004, cu modificarile si completarile ulterioare;  -membri ai unei Organizatii Interprofesionale pentru Produsele Agroalimentare (OIPA). *Solicitantul poate fi membru al unei organizații profesionale (asociații) din componența unei OIPA.*   * Solicitantul este constituit ca forma asociativa potrivit urmatoarelor reglementari:   -societate agricola, constituita conform Legii nr.36/1991, cu modificarile si completarile ulterioare;  -intreprindere familiala constituita conform OUG nr.44/2008 cu modificarile si completarile ulterioare, care aplica in nume propriu.  **(10 dacă DA şi 0 dacă NU)** | 11, 15.2, 18.3 |
| S5 | *Exploatatii agricole care nu au mai beneficiat de sprijin SAPARD/ FEADR pentru acelasi tip de activitate*  **(10 dacă DA şi 0 dacă NU)** | 14 |
| S6 | Exploatatii vegetale şi de cresterea animalelor in sistem ecologic  Solicitantii trebuie sa ataseze in Cererea de finantare documente prin care demonstreaza ca exploatatia este inregistrata in sistemul de productie ecologica (perioada de conversie /certificate). De asemenea, trebuie sa descrie in Studiul de fezabilitate/Memoriul justificativ situatia in care se gaseste.  **(5 dacă DA şi 0 dacă NU)** | 1, 15.1 |
| S7 | **Proiectele care au si investitii pentru procesarea produselor agricole**  Beneficiarii trebuie sa demonstreze prin Studiul de fezabilitate/Memoriul justificativ ca cel putin 50% din material prima procesata provine din ferma proprie.  **(5 puncte daca Da si 0 daca NU)** | 1, 8.1,11 |
| S8 | **Exploatatii agricole detinute de fermieri cu varsta sub 40 ani, la data depunerii proiectului**  *Categoriile de solicitanti cărora li se poate acorda punctaj la acest criteriu de selecţie sunt următoarele:*  *‐* ***persoană fizică autorizată*** *(constituita conform OUG nr.44/ 2008);*  *‐* ***intreprindere individuală*** *(constituita conform OUG nr.44/ 2008), cu modificările și completările ulterioare;*  *‐* ***asociat unic*** *persoana fizică (conform doc. 10) al unei societăţi cu răspundere limitată înfiinţate în conformitate cu Legea nr. 31/1990, cu modificările și completările ulterioare;*  *‐* ***persoană fizică****, care se angajează să se constituie ca persoană fizică autorizată/intreprindere individuala până la încheierea contractului de finanţare (conform doc. 18.1).*  **(15 dacă DA şi 0 dacă NU)** | 10,11 |
| S9 | **Exploatatii agricole aflate in zonele defavorizate**  situate in:  *‐ alte zone cu handicap natural decât zona montana conform Listei Unitatilor*  *Administrativ Teritoriale din România incluse în Zonele Semnificativ Defavorizate/ Lista localitatilor din Zonele Defavorizate de Conditii Naturale Specifice prezentate în anexa la Ghidul Solicitantului.*  **(2 puncte DA si 0 daca NU)** | 1, 3, 4 |
|  | **TOTAL** | **70** |

**Criterii de selectie locale**

**SECTORUL ZOOTEHNIC**

|  |  |  |
| --- | --- | --- |
| Nr. | **CRITERIUL** | **Documente care se verifica** |
| SGAL1 | **Proiectul se incadrează în obiectivele strategiei locale**  Se acorda punctaj numai daca există, anexată, o adresa emisa de Asociatia Valea Tutovei și Zeletinului care sa confirme ca investitia se încadreaza în strategia de dezvoltare locală.  **(15 dacă DA şi 0 dacă NU)**  Precizare: Acest criteriu se va puncta indiferent de categoria de beneficiar | 1,19 |
| SGAL2 | **Proiecte care prevăd acţiuni inovative**  **(5 dacă DA şi 0 dacă NU)** | 1 |
| SGAL3 | **Proiecte care prevăd acţiuni de protecţie a mediului**  **(10 dacă DA şi 0 dacă NU)** | 1, Cererea de finantare |
|  | **TOTAL** | ***30*** |

**Modalitatea de anuntare a rezultatului procesului de selectie:**

Anuntarea rezultatelorpentru cererile de finantare depuse în cadrul acestei sesiuni se va face dupa aprobarea Raportului de Selectie de catre Comitetul de selectie al Asociatiei Valea Tutovei si Zeletinului.

Solicitantii vor fi notificati în scris cu confirmare de primire din partea solicitantului si prin intermediul paginii de internet [**www.vtz.ro**](http://www.galmoldoprut.ro)privind rezultatul evaluarilor si selectiei cererilor de finantare depuse.

**Data şi modul de anunţare a rezultatelor**

Notificările către solicitanti asupra rezultatului selecţiei vor fi transmise personal/prin servicii postale, cu confirmare de primire din partea solicitantului, in termen de 3 zile de la data aprobarii raportului de selectie de catre Comitetul de selectie al GAL.

Informatii detaliate privind accesarea si derularea Masurii **411.121** din cadrul Planului de Dezvoltare Locala al teritoriului Valea Tutovei si Zeletinului (Băcani, Ciocani, Coroiești, Gherghești , Iana, Ibănești, Ivești, Perieni, Podu Turcului, Pogana, Pogonești, Puiești, Voinești) sunt cuprinse în **GHIDUL SOLICITANTULUI** (versiunea 10 noiembrie 2012)– disponibil **GRATUIT** pe[**www.vtz.ro**](http://www.galmoldoprut.ro)**,** [**www.apdrp.ro**](http://www.apdrp.ro)**.**

**Date de contact pentru informații suplimentare:**

-la sediul Asociatiei Valea Tutovei si Zeletinului din sat Bacani, comuna Bacani, judetul Vaslui, in intervalul orar 9 - 16, de luni pana vineri

- la tel/fax: 0335418623;0730652397

- adresa de email: galvaleatutoveisizeletinului@vtz.ro

- pagina de web a Asociatiei Valea Tutovei si Zeletinului [**www.vtz.ro**](http://www.vtz.ro)

- site - ul APDRP: [**www.apdrp.ro**](http://www.apdrp.ro);

Variantele electronice (suport CD/DVD) sau pe suport tipărit a informațiilor detaliate aferente măsurilor lansate sunt disponibile la sediul Asociatiei ValeaTutovei si Zeletinului din din sat Bacani, comuna Bacani, judetul Vaslui.